Verby goeie bedoelings | Netwerk24
Die Blitsbokke het hul plek in die halfeindstryd van die Doebai-sewestoernooi bespreek deur Argentinië Saterdag in die kwarteindstryd te klop.
Deur Stephan Joubert 30 November 2017 00:00
Goeie bedoelings is nie 'n etiese beginsel nie. Net omdat jy iets goed bedoel, is dit nie outomaties reg nie!
Goeie bedoelings moet korreleer met Bybelse beginsels. Dit moet omgeskakel word in die regte dade.
So nie, is die Bybel eintlik maar net 'n handige "get out of jail free"­-kaartjie om enige goeie bedoelings mee te regverdig.
Genadiglik is daar 'n groot skare gelowiges oral ter wêreld wat inderdaad verskuif het vanaf goeie bedoelings na 'n verantwoordelike omgang met die Bybel.
Hulle doen moeite om dit reg te bestudeer. Hulle laat nie die Bybel gedurig agter hulself aan buikspreek nie. Hulle oordink die Woord soos wat Ps. 1 leer en pas dit met oorleg en wysheid in hul lewens toe. Hulle gebruik die Bybel nooit as 'n baksteen om ander mense mee seer te maak nie, maar as 'n sakdoek om trane mee af te droog.
Die Woord is inderdaad die lamp vir hul voete en die lig vir hul pad. Sluit vandag opnuut by hierdie skare aan.